ג'ו אלכסנדר

ג'ו אלכסנדר (באנגלית: Joe Alexander; נולד ב-26 בדצמבר 1986) הוא כדורסלן אמריקאי-ישראלי המשחק בשתי עמדות הפורוורד: סמול פורוורד, ופאוור פורוורד במכבי חיפה מהליגה הלאומית בכדורסל.

ביוגרפיה
אלכסנדר נולד בגאושיונג שבטאיוואן, וזמן קצר לאחר מכן עבר עם משפחתו למרילנד שבארצות הברית. כעבור כשש שנים הוריו חזרו לגור בסין מטעם עבודת אביו בנסטלה. אלכסנדר דובר מנדרינית כשפת אם.

סבו מצד אמו היה יהודי, מה שהוביל לכך שקיבל אזרחות בישראל.

קריירה 

עם חזרתו של אלכסנדר לארצות הברית בגיל 17 הצטרף לקבוצת כדורסל בבית הספר בו למד, לינגנור במרילנד. בשנה זו שיחק אלכסנדר מספר מועט של דקות ושימש בעיקר כשחקן חיזוק מהספסל. בגיל 18 ממוצעיו עמדו על כ-14.8 נקודות, 7 ריבאונדים ו-2.8 אסיסטים למשחק. בשנים 2005 עד 2008 שיחק בקבוצת הכדורסל של אוניברסיטת וירג'יניה המערבית.

ב-9 באפריל 2008 נרשם אלכסנדר לדראפט ה-NBA. הוא נבחר בבחירה השמינית שבסיבוב הראשון על ידי מילווקי באקס שהתרשמו ממנו בליגת הקיץ.

ב-25 בדצמבר 2014 חתם במכבי תל אביב ושיחק עימה ביורוליג ובליגת ווינר סל הישראלית.

בסיום העונה לא חודש החוזה והוא עבר לשחק בדינמו סאסארי מהליגה האיטלקית, ושיחק בשורותיה גם ביורוליג.

ב-12 ביולי 2016 חזר למכבי תל אביב לקדנציה שנייה, בעונה בה הודחה הקבוצה בשלב הראשון של היורוליג.

ב-22 ביולי 2017 חתם אלכסנדר בהפועל חולון איתה סיים במקום השני בתום הפיינל פור, וב-15 בפברואר 2018 זכה עמה בגביע המדינה.

ב-24 באוגוסט 2018 חתם אלכסנדר בבשיקטש מליגת העל הטורקית בכדורסל, איתה שיחק גם במסגרת ליגת האלופות של פיב"א.

ב-26 באוקטובר 2022 חזר לישראל וחתם בשורות אינטר עליה ת״א מליגה א׳

קישורים חיצוניים

 רועי גלדסטון, אלכסנדר הגדול? אולי "גניבת השנה" של מכבי, באתר ספורט 5, 18 בדצמבר 2014

הערות שוליים

כדורסלנים אמריקאים
כדורסלנים ישראלים
כדורסלני מכבי חיפה
כדורסלני מילווקי באקס
כדורסלני שיקגו בולס
כדורסלני טקסס לג'נדס
כדורסלני מכבי תל אביב
כדורסלני דינמו סאסארי
כדורסלני הפועל חולון
כדורסלני אוניברסיטת וירג'יניה המערבית
כדורסלני פורט ויין מאד אנטס
כדורסלני בשיקטש
בחירות דראפט של מילווקי באקס
עולים בשנות ה-2010
עולים לא-יהודים
כדורסלני ליגת ה-BIG3
ישראלים שנולדו ב-1986
אמריקאים שנולדו ב-1986